**Te-aștept cu brațele întinse**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-aștept cu brațele întinse

Găsește-mi ochii printre ape,

mai caută-mi, topit de dor

somnul blând, cuprins de pleoape,

în visul, veșnic călător!

Ascunde-mi între seri sărutul

cuprins de calda-ți mângâiere,

în nopțile ce-atrag trecutul

cu stele mii, drept coliere!

Ca fermecată mi-e simțirea

de sărutările-ți aprinse,

sub gene-mi strigă iar iubirea,

te-aștept cu brațele întinse!